ระเบียบกระทรวงยุติธรรมระเบียบกระทรวงยุติธรรมว่าด้วยค่าใช้จ่ายสำหรับการสืบสวนและสอบสวนคดีพิเศษและวิธีการเบิกจ่ายเงินทดรองจ่ายตามพระราชบัญญัติการสอบสวนคดีพิเศษพ.ศ. ๒๕๔๗พ.ศ. ๒๕๔๘ โดยที่เป็นการสมควรให้มีระเบียบว่าด้วยค่าใช้จ่ายสำหรับการสืบสวนและสอบสวนคดีพิเศษและวิธีการเบิกจ่ายเงินทดรองจ่ายเพื่อเป็นค่าใช้จ่ายในการสืบสวนและสอบสวนคดีพิเศษอาศัยอำนาจตามความในมาตรา๔ และมาตรา ๓๑ แห่งพระราชบัญญัติการสอบสวนคดีพิเศษพ.ศ. ๒๕๔๗รัฐมนตรีว่าการกระทรวงยุติธรรมโดยความเห็นชอบของกระทรวงการคลังจึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยค่าใช้จ่ายสำหรับการสืบสวนและสอบสวนคดีพิเศษและวิธีการเบิกจ่ายเงินทดรองจ่ายตามพระราชบัญญัติการสอบสวนคดีพิเศษ พ.ศ. ๒๕๔๗ พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้อธิบดี หมายความว่า อธิบดีกรมสอบสวนคดีพิเศษคดีพิเศษ หมายความว่าคดีความผิดทางอาญาตามที่กำหนดไว้ในมาตรา ๒๑ แห่งพระราชบัญญัติการสอบสวนคดีพิเศษพ.ศ. ๒๕๔๗เจ้าหน้าที่ หมายความว่าบุคคลซึ่งมีสิทธิเบิกค่าใช้จ่ายตามระเบียบนี้ ได้แก่ พนักงานสอบสวนคดีพิเศษเจ้าหน้าที่คดีพิเศษ ตามมาตรา ๓ แห่งพระราชบัญญัติการสอบสวนคดีพิเศษ พ.ศ. ๒๕๔๗ข้าราชการหรือลูกจ้างของกรมสอบสวนคดีพิเศษซึ่งอธิบดีได้มีคำสั่งตามมาตรา ๒๓วรรคสาม และหมายความรวมถึงเจ้าหน้าที่ของรัฐจากหน่วยงานอื่นซึ่งมาร่วมสอบสวนหรือมาปฏิบัติหน้าที่ร่วมกับพนักงานสอบสวนคดีพิเศษหรือมาปฏิบัติหน้าที่ในกรมสอบสวนคดีพิเศษเพื่อช่วยเหลือในการสืบสวนและสอบสวนคดีพิเศษตามมาตรา๓๒ และมาตรา ๓๓ค่าใช้จ่ายสำหรับการสืบสวนและสอบสวนคดีพิเศษหมายความว่า ค่าใช้จ่ายอันเนื่องจากการสืบสวนและสอบสวนคดีพิเศษ และการตรวจสอบข้อเท็จจริงของเจ้าหน้าที่ ทั้งนี้ไม่รวมถึงค่าใช้จ่ายที่เบิกจ่ายได้ตามระเบียบกระทรวงการคลังหรือระเบียบอื่นข้อ๔วิธีปฏิบัติเกี่ยวกับการเบิกจ่ายเงินที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการโดยอนุโลมข้อ๕ ให้อธิบดีรักษาการตามระเบียบนี้หมวด ๑ค่าใช้จ่ายสำหรับการสืบสวนและสอบสวนคดีพิเศษ ข้อ๖อัตราค่าใช้จ่ายสำหรับการสืบสวนและสอบสวนคดีพิเศษให้อยู่ในดุลพินิจของอธิบดีหรือผู้ที่อธิบดีมอบหมายพิจารณาตามความจำเป็นเหมาะสมและประหยัดเพื่อประโยชน์ของทางราชการตามที่อธิบดีกำหนด ภายในวงเงินไม่เกินอัตราตามบัญชีท้ายระเบียบนี้กรณีเจ้าหน้าที่ใช้สิทธิในการเบิกค่าใช้จ่ายตามกฎหมายหรือระเบียบอื่นแล้วห้ามเบิกค่าใช้จ่ายตามระเบียบนี้ข้อ๗ค่าใช้จ่ายสำหรับการสืบสวนและสอบสวนคดีพิเศษให้เบิกจ่ายจากงบประมาณรายจ่ายประจำปีของกรมสอบสวนคดีพิเศษข้อ๘ เจ้าหน้าที่มีสิทธิเบิกค่าใช้จ่ายตามระเบียบนี้นับแต่เมื่อเริ่มดำเนินการสืบสวนและสอบสวนคดีพิเศษหรือเมื่อเริ่มดำเนินการตรวจสอบข้อเท็จจริงข้อ๙กรณีค่าใช้จ่ายสำหรับการสืบสวนและสอบสวนคดีพิเศษของหน่วยงานอื่นของรัฐหรือของเจ้าหน้าที่ของหน่วยงานอื่นของรัฐ ซึ่งให้ความร่วมมือสนับสนุนหรือช่วยเหลือการดำเนินงานเกี่ยวกับคดีพิเศษตามที่กรมสอบสวนคดีพิเศษร้องขอให้พนักงานสอบสวนคดีพิเศษผู้รับผิดชอบเป็นผู้เบิกค่าใช้จ่ายสำหรับการสืบสวนและสอบสวนคดีพิเศษให้กับหน่วยงานหรือเจ้าหน้าที่ดังกล่าวตามระเบียบนี้หมวด ๒หลักฐานการเบิกจ่าย ข้อ๑๐ ในการยืมเงินทดรองจ่ายการส่งคืนเงินทดรองจ่าย ให้ใช้หลักฐานตามที่กำหนดไว้ท้ายระเบียบ ดังนี้(๑)แบบสัญญายืมเงินทดรองจ่ายค่าใช้จ่ายสำหรับการสืบสวนและสอบสวนคดีพิเศษ (แบบ บค. ๑)ใช้สำหรับขอยืมเงินทดรองจ่ายเพื่อนำไปเป็นค่าใช้จ่ายสำหรับการสืบสวนและสอบสวนคดีพิเศษ(๒)แบบใบส่งคืนเงินทดรองจ่ายค่าใช้จ่ายสำหรับการสืบสวนและสอบสวนคดีพิเศษ (แบบ บค. ๒)ใช้สำหรับแจ้งรายการค่าใช้จ่ายเพื่อหักล้างเงินยืม(๓)แบบใบรับรองแทนใบเสร็จรับเงิน (แบบ บค. ๓)ใช้สำหรับเป็นหลักฐานการเบิกจ่ายเงินในกรณีการสืบสวนและสอบสวนคดีพิเศษต้องดำเนินการในชั้นลับและไม่อาจใช้ใบเสร็จรับเงินตามแบบที่ทางราชการกำหนดได้(๔)แบบบัญชีคุมค่าใช้จ่ายสำหรับการสืบสวนและสอบสวนคดีพิเศษ (แบบ บค. ๔)ใช้สำหรับทำบัญชีควบคุมค่าใช้จ่ายสำหรับการสืบสวนและสอบสวนคดีพิเศษหลักฐานตาม(๑) ให้แนบสำเนาคำสั่งแต่งตั้งหรือมอบหมายให้ดำเนินการสืบสวนและสอบสวนคดีพิเศษโดยอธิบดีหรือผู้ที่อธิบดีมอบหมายซึ่งรับรองสำเนาถูกต้องหรือแนบรายงานรับรองการปฏิบัติงานจากผู้บังคับบัญชาในกรณีไม่มีคำสั่งแต่งตั้งหรือมอบหมายหลักฐานตาม(๑) - (๓) ให้จัดทำพร้อมสำเนาคู่ฉบับรวมเป็น ๒ ชุดหมวด ๓วิธีการยืมและส่งคืนเงินทดรองจ่าย ข้อ๑๑ให้อธิบดีเป็นผู้ใช้ดุลพินิจในการสั่งจ่ายเงินทดรองจ่ายเพื่อเป็นค่าใช้จ่ายสำหรับการสืบสวนและสอบสวนคดีพิเศษ ภายในวงเงินครั้งละไม่เกิน๕๐ ล้านบาท กรณีเป็นการอนุมัติวงเงินนอกเหนือจากที่กำหนดดังกล่าว ให้เป็นอำนาจของรัฐมนตรีว่าการกระทรวงยุติธรรมโดยมีหลักฐานการจ่ายเงินตามระเบียบนี้เพื่อให้สำนักงานการตรวจเงินแผ่นดินตรวจสอบ เว้นแต่กรณีที่เป็นความลับให้กรมสอบสวนคดีพิเศษตกลงเกี่ยวกับวิธีการตรวจสอบการใช้จ่ายเงินกับสำนักงานการตรวจเงินแผ่นดินต่อไปข้อ๑๒ การจ่ายเงินทดรองจ่ายจะจ่ายได้แต่เฉพาะที่พนักงานสอบสวนคดีพิเศษผู้รับผิดชอบได้ทำสัญญาการยืมเงินตามแบบบค. ๑และอธิบดีหรือผู้ที่อธิบดีมอบหมายได้อนุมัติให้จ่ายเงินทดรองจ่ายนั้นแล้วเท่านั้นข้อ๑๓การอนุมัติให้ยืมเงินทดรองจ่ายสำหรับเป็นค่าใช้จ่ายในการสืบสวนและสอบสวนคดีพิเศษให้อธิบดีหรือผู้ที่อธิบดีมอบหมายพิจารณาอนุมัติให้ยืมเฉพาะเท่าที่จำเป็นเพื่อใช้ปฏิบัติหน้าที่ดังกล่าว ภายใต้หลักเกณฑ์ดังนี้(๑)กรณีที่ได้มีการยืมเงินทดรองจ่ายเป็นค่าใช้จ่ายสำหรับการสืบสวนและสอบสวนคดีพิเศษคดีใดคดีหนึ่งแล้วแต่ไม่เพียงพอให้พนักงานสอบสวนคดีพิเศษผู้รับผิดชอบเบิกเงินทดรองจ่ายเป็นค่าใช้จ่ายเพิ่มเติมสำหรับการสืบสวนและสอบสวนคดีพิเศษคดีนั้นได้อีก ทั้งนี้ต้องมีการหักล้างเงินทดรองจ่ายในครั้งก่อนเรียบร้อยแล้ว(๒)กรณีที่พนักงานสอบสวนคดีพิเศษผู้รับผิดชอบซึ่งได้ยืมเงินทดรองจ่ายเป็นค่าใช้จ่ายสำหรับการสืบสวนและสอบสวนคดีพิเศษคดีใดคดีหนึ่งแล้วต่อมาได้รับมอบหมายให้เป็นพนักงานสอบสวนคดีพิเศษผู้รับผิดชอบในคดีอื่นพนักงานสอบสวนคดีพิเศษผู้นั้นมีสิทธิยืมเงินทดรองจ่ายสำหรับการสืบสวนและสอบสวนคดีพิเศษในคดีอื่นนั้นได้อีกแม้ว่าจะยังมิได้ชำระเงินทดรองจ่ายในคดีก่อนก็ตามการยืมเงินทดรองจ่ายตาม(๑) และ (๒) ให้ถือปฏิบัติตามหลักเกณฑ์ในข้อ ๑๔ - ข้อ ๑๗ข้อ๑๔ สัญญาการยืมเงิน (แบบ บค. ๑)ให้พนักงานสอบสวนคดีพิเศษผู้รับผิดชอบยื่นต่ออธิบดีหรือผู้ที่อธิบดีมอบหมายโดยแสดงประมาณการค่าใช้จ่ายที่จำเป็นต้องใช้โดยรวม และเมื่อพนักงานสอบสวนคดีพิเศษผู้รับผิดชอบได้รับเงินตามสัญญาการยืมเงินแล้วให้ลงลายมือชื่อรับเงินในสัญญาการยืมเงินมอบให้เจ้าหน้าที่การเงินเก็บรักษาไว้เป็นหลักฐาน๑ ฉบับ ให้พนักงานสอบสวนคดีพิเศษผู้รับผิดชอบซึ่งเป็นผู้ยืมเงินเก็บไว้ ๑ ฉบับข้อ๑๕ ในการยืมหรือชำระคืนเงินทดรองจ่ายค่าใช้จ่ายสำหรับการสืบสวนและสอบสวนคดีพิเศษให้พนักงานสอบสวนคดีพิเศษผู้รับผิดชอบเป็นผู้ลงลายมือชื่อในช่องผู้ยืม ผู้รับเงินผู้ชำระคืน ในแบบ บค. ๑ แบบ บค. ๒ และแบบ บค. ๓ แล้วแต่กรณีข้อ๑๖การจ่ายเงินทดรองจ่ายเป็นค่าใช้จ่ายสำหรับการสืบสวนและสอบสวนคดีพิเศษให้จ่ายได้สำหรับระยะเวลาไม่เกิน ๖๐ วัน หากจำเป็นจะต้องจ่ายเกินกว่ากำหนดดังกล่าวให้เป็นอำนาจของอธิบดีหรือผู้ที่อธิบดีมอบหมายเป็นผู้พิจารณาข้อ๑๗ เงินที่ยืมไปให้พนักงานสอบสวนคดีพิเศษผู้รับผิดชอบซึ่งเป็นผู้ยืม ส่งเอกสารตามข้อ ๑๐ (๒)และหรือ (๓) และเงินเหลือจ่าย (ถ้ามี) ภายใน ๓๐ วันนับจากวันที่ครบกำหนดเวลาตามข้อ ๑๖หรือนับแต่วันที่ได้ปฏิบัติหน้าที่เสร็จตามสัญญายืมเงินครั้งนั้นข้อ๑๘ให้พนักงานสอบสวนคดีพิเศษผู้รับผิดชอบจัดทำบัญชีคุมค่าใช้จ่ายสำหรับการสืบสวนและสอบสวนคดีพิเศษ (แบบ บค. ๔) ที่กำหนดท้ายระเบียบนี้เพื่อรายงานต่ออธิบดีประกาศ ณ วันที่ ๒๔สิงหาคม พ.ศ. ๒๕๔๘พลตำรวจเอกชิดชัย วรรณสถิตย์รัฐมนตรีว่าการกระทรวงยุติธรรม[เอกสารแนบท้าย]๑.บัญชีอัตราค่าใช้จ่ายสำหรับการสืบสวนและสอบสวนคดีพิเศษ๒. แบบสัญญายืมเงินทดรองจ่าย ค่าใช้จ่ายสำหรับการสืบสวนและสอบสวนคดีพิเศษ(แบบ บค.๑)๓.แบบใบส่งคืนเงินทดรองจ่ายค่าใช้จ่ายสำหรับการสืบสวนและสอบสวนคดีพิเศษ (แบบบค.๒)๔. แบบใบรับรองแทนใบเสร็จรับเงิน (แบบ บค.๓)๕.แบบบัญชีคุมค่าใช้จ่ายสำหรับการสืบสวนและสอบสวนคดีพิเศษ (แบบ บค.๔)๖. คำอธิบายการลงรายการในแบบ บค.๔บัญชีคุมค่าใช้จ่ายสำหรับการสืบสวนและสอบสวนคดีพิเศษ(ดูข้อมูลจากภาพกฎหมาย)พรรณิศา/ผู้จัดทำ๒๙ ตุลาคม ๒๕๕๓[๑] ราชกิจจานุเบกษา เล่ม ๑๒๒/ตอนพิเศษ ๑๑๘ ง/หน้า ๒๓/๒๑ ตุลาคม ๒๕๔๘